โรงพยาบาลกุมภวาปี

โรงพยาบาลกุมภวาปี เป็นโรงพยาบาลทั่วไป[S]ประจำอำเภอกุมภวาปี และเป็นโรงพยาบาลแม่ข่ายของโซนแม่น้ำปาว(วังสามหมอ ศรีธาตุ โนนสะอาด ห้วยเกิ้ง ประจักษ์ศิลปาคม)ให้บริการรักษาทั้งผู้ป่วยในและผู้ป่วยนอก  มีหมอเฉพาะทางทุกสาขา ได้แก่ อายุรกรรม ศัลยกรรม สูตินรีเวช กุมารเวชกรรม กระดูกออโธปิดิกส์ หูคอจมูก จักษุ วิสัญญี เวชศาสตร์ครอบครัว เวชศาสตร์ฉุกเฉิน และทันตกรรมเฉพาะทาง

 ประวัติ 
โรงพยาบาลกุมภวาปี ก่อตั้งเมื่อปี พ.ศ. 2499 กระทรวงสาธารณสุข ได้จัดตั้งสถานีอนามัยประจำอำเภอกุมภวาปีขึ้นที่บริเวณหน้าวัดศรีนคราราม สถานีอนามัยแห่งนี้ได้เริ่มให้บริการแก่ประชาชนชาวกุมภวาปี
พ.ศ. 2512กระทรวงสาธารณสุขพิจารณาเห็นว่าอำเภอกุมภวาปี เป็นอำเภอใหญ่โดยย้ายจากสถานีอนามัยเดิมมาก่อสร้างที่บริเวณใกล้ลำน้ำปาว โดยคุณหญิงบุญเกื้อ เบญจกาญจน์ ในนามของ บริษัท บุญเกื้อ จำกัด บริจาคที่ดินให้เป็นที่ก่อสร้างจำนวน 8 ไร่ 3 งาน คิดเป็นเงิน 300,000 บาท สถานีอนามัยชั้นหนึ่งแห่งนี้ได้ให้บริการแก่ประชาชนอย่างกว้างขวางยิ่งขึ้น จนเป็นที่นิยมชมชอบของประชาชนทั่วไปถึงจะมีเจ้าหน้าที่เป็นจำนวนจำกัดแต่ด้วยความเสียสละและอดทนทุกคนต่างร่วมมือกันทำงานอย่างไม่เห็นแก่ความเหน็ดเหนื่อยจนสามารถขยายงานบริการออกไปอย่างกว้างขวางทั้งด้านรักษาพยาบาลส่งเสริมสุขภาพ ทันตสาธารณสุข สุขาภิบาลและควบคุมโรค 
พ.ศ. 2516 กระทรวง สาธารณสุขเห็นว่า อำเภอกุมภวาปีเป็นอำเภอใหญ่ จึงย้ายสถานี อนามัยเดิมมาก่อสร้างที่บริเวณใกล้ ลำน้ำปาว โดยได้รับบริจาคที่ดิน ใช้ก่อสร้างจำนวน 8 ไร่ 3 งาน และเปลี่ยนชื่อสถานีอนามัยชั้น 1 มาเป็นศูนย์การแพทย์และอนามัยกุมภวาปี
พ.ศ. 2519 ได้ยกฐานะเป็นโรงพยาบาลกุมภวาปี มีขนาด 10 เตียง
พ.ศ. 2521 โรงพยาบาลขยายเป็นขนาด30 เตียง โดยได้รับบริจาคที่ดิน เพิ่มอีก 16 ไร่ รวมเป็นเนื้อที่ทั้ง หมด 24 ไร่ 3 งาน
พ.ศ. 2524 ทำพิธีเปิดโดย ฯพณฯรัฐมนตรีว่าการกระทรวงสาธารณสุขในสมัยนั้นคือ นายทองหยด จิตตะวีระ
พ.ศ. 2527 ให้ขยายเป็นโรงพยาบาลอำเภอ 60 เตียง
15 สิงหาคม 2527 ก่อสร้างแล้วเสร็จเปิดบริการประชาชนได้
พ.ศ. 2530 ได้ขยายเป็นโรงพยาบาลขนาด 90 เตียง
พ.ศ. 2556 ได้ยกฐานะเป็นโรงพยาบาลชุมชนแม่ข่าย ขนาด 120 เตียง (M2)
พ.ศ. 2561 ได้ยกฐานะเป็นโรงพยาบาลทั่วไป ขนาด 200 เตียง(M1)
พ.ศ. 2566 ได้ยกฐานะเป็นโรงพยาบาลทั่วไป ขนาด 300 เตียง(S)

 โรงพยาบาลแม่ข่าย 
ทางกระทรวงสาธารณสุข ได้ยกฐานะโรงพยาบาลกุมภวาปีให้เป็นโรงพยาบาลทั่วไป S[300เตียง] 

เป็นแม่ข่ายดูแลโรงพยาบาลในเขตลุ่มน้ำปาว ได้แก่ 
โรงพยาบาลโนนสะอาด อำเภอโนนสะอาด
โรงพยาบาลประจักษ์ศิลปาคม อำเภอประจักษ์ศิลปาคม
โรงพยาบาลวังสามหมอ อำเภอวังสามหมอ
โรงพยาบาลศรีธาตุ อำเภอศรีธาตุ
โรงพยาบาลห้วยเกิ้ง อำเภอกุมภวาปี

 อ้างอิง 
https://kumpawapihospital.go.th/

 แหล่งข้อมูลอื่น 
โรงพยาบาลกุมภวาปี
สำนักงานสาธารณสุขจังหวัดอุดรธานี
โรงพยาบาลในประเทศไทย

กุมภวาปี
กุมภวาปี
หมวดหมู่:สิ่งก่อสร้างในอำเภอกุมภวาปี